<classify> Nafasi hiyo ya Meneja awali ilikuwa ikishikiliwa na Jemedari Said ambaye amemaliza mkataba wake na klabu hiyo na kupata ajira mpya Shirikisho la Soka Tanzania TFF kama Ofisa maendeleo wa soka la vijana.Akizungumza jana Dar es Salaam Ofisa Mtendaji Mkuu wa Azam FC Saad Kawemba alisema Kocha mpya ajaye ndiye atakuwa Meneja na kwamba atakuwa akisimamia masuala yote ya timu.Hatutegemei kuajiri Meneja mwingine zaidi tunategemea kuwa Kocha mpya tunayemtafuta ndiye atakuwa Meneja wa timu, tumeondokana na mfumo huo wa zamani tuendane na mfumo mpya, alisema.Katika nchi zilizoendelea nafasi ya Meneja huwa ni ya Kocha mwenyewe, mfumo ambao Azam wameamua kuja nao.Kocha anayetarajiwa kupewa nafasi hiyo ni Stewart Hall ambaye aliwahi kuitumikia timu hiyo msimu wa mwaka 20122013 na 20132014 hadi aliponyanganywa mikoba na Mcameroon Joseph Omog.Kocha mwingine ambaye anatajwa kupewa nafasi Azam FC ni Goran Kopunovic ambaye ilidaiwa bado hajaafikiana na uongozi wa Simba ili kusaini mkataba mpya.Kopunovic ameiongoza Simba nusu msimu baada ya kuchukua mikoba ya Mzambia Patrick Phiri. Kocha huyo ndiye aliyekisaidia kikosi hicho kumaliza msimu katika nafasi ya tatu.  <topic>: MICHEZO 